LidanRubinov/Halacha-QA huggingface dataset:
שאלה: אני רוצה רק ידיד: אני בת 13. יש מישהו שמצא חן בעיניי. אני לא רוצה חבר, ואני לא רציתי בקשר עם בן. אבל הכרתי נער בן גילי ואני רוצה איתו קשר בתור ידיד לא בתור חבר ואני לא מבינה מה הבעיה?
תשובה: לך יקרה, כתבת בכזו פשטות נוגעת ללב, קצר ולעניין. אז גם אני אגש ישר לעניין. את כותבת שיש מישהו שמוצא חן בעיניך, אבל את לא רוצה חבר ולא קשר עם בנים. אבל מצד שני, את כותבת שאת כן רוצה איתו קשר בתור ידיד. ואני רוצה לשאול אותך - למה? הרי כתבת שאת לא רוצה קשר עם בנים? אז מה פתאום את רוצה קשר איתו בתור ידיד? אה, כי הוא מוצא חן בעיניך. אז למה לקרוא לו ידיד? למה לא לקרוא לו חבר? כי את לא רוצה חבר ולא רוצה קשר עם בנים. אז למה את כותבת שאת רוצה אותו בתור ידיד? בקיצור, הבנת את התסבוכת. אז אולי בואי נפשט מעט את הדברים. כפי שכתבת, את לא רוצה חבר ולא רוצה קשר עם בנים - זה בשכל אבל בתכלס, ללב יש דרישה משלו. את ראית מישהו שמצא חן בעיניך ואת מרגישה שאת רוצה להיות בקרבתו אז מה השכל עושה? בואי לא נקרא לו חבר, כי את לא רוצה חבר נקרא לו ידיד. כי ידיד זה לא מחייב כזה, זה לא אומר ממש שאתם חברים, אלא משהו יותר עדין. אז מה הבעיה בעצם בידיד   חבר? קודם כל, מי אמר שיש בעיה? להיות חברה של מישהו זה ממש יכול להיות שווה. זה כיף שיש מישהו שאת אוהבת אותו והוא אוהב אותך שאתם מדברים ומשקיעים אחד בשני. פתאום החברות בכיתה ובשכונה מסתכלות עליך קצת אחרת, כי הרי יש לך "חבר" אז ברור שזה מעלה את המעמד. אז מה הבעיה בזה? זהו, שאין שום בעיה. חבר זה דבר מעולה השאלה רק מתי תראי יקרה, אני אכתוב אליך בצורה בוגרת כפי שאת כתבת אלי. את נמצאת עכשיו בתקופה שבה את בונה את האישיות שלך. תקופה של מעבר מילדות לבגרות. תקופה שבה את מגלה מי את, מה הרצונות שלך, מה השאיפות שלך. והבניה הזו צריכה להיעשות באתר מתוך מחשבה עמוקה. את צריכה לנסות לסנן כמה שיותר קולות מבחוץ, כדי להקשיב לקול הפנימי שלך. ברגע שיש חבר, את בעצם בונה את כל האישיות שלך בהתאם אליו. כי אתם ביחד, ואתם חברים, אז הכל נבנה ביחס אליו. או אפילו לאו דווקא ביחס אליו, אלא ביחס לחברה, לחברות בכיתה, בשכונה. את בונה את עצמך ביחס למה שאנשים חושבים עליך. ביחס למה שמצפים ממך כאחת שיש לה חבר. מעבר לזה, הקב"ה רוצה מאוד שיהיה קשר בין בן לבת. בסופו של דבר הרי הוא ברא אותנו על מנת שנתחתן גם אחד עם השני. אני מאמינה מן הסתם שאין לך מחשבות להתחתן ב5 שנים הקרובות, נכון? אז זה כמו שיביאו לך מזוודה עם אוצר. אבל מה אוצר, אוצר רציני, נגיד מיליון דולר. סוגרים ת מזוודה, מביאים לך אותה ואומר לך: שמעי נשמה, אנחנו מביאים לך את המזוודה הזאת. כולה שלך. יש איזה כיף! רגע, יש תנאי אחד. הכסף שלך. רק שאת יכולה לפתוח את המזוודה רק עוד שנה. אחרי שנה אנחנו נבוא לבדוק. אם יהיו טביעות אצבע על הכסף   אנחנו לוקחים לך את הכל. אם תצליחי לא לגעת ולא לפתוח את המזוודה   את זוכה בהכל. מה היית עושה? טוב, זה די ברור. מחזיקה את עצמך בשיניים כדי לא לפתוח את המזוודה. זה כולה שנה, ואח"כ הכל שלך. לא שווה? אז אותו הדבר בחיים. מחכה לך אוצר. גם בלי להכיר אותך או אותו אני חותמת לך על זה ב-100. ואומר לך הקב"ה   שמעי נשמה. אני מביא לך את האוצר הזה. כולו שלך. רק מה? את לא יכולה לפתוח את זה עכשיו. כרגע את צריכה להשקיע את הזמן שלך לבנות את עצמך, לבנות את מי שאת כדי שבע"ה בבוא היום תפגשי עם האדם הנכון לך וכל מה שיש לך יהיה בשבילו. בינינו, את לא היית מחכה? אז יקרה, שיהיה הרבה בהצלחה! אם תרצי עוד לדבר, אני במייל אז בשמחה בת-חן batchenoh gmail.com
שאלה: עזרה דחופה: כבוד הרב אני מבקש את עזרתך בסיטטוציה שמטרידה אותי מאוד לצערי לאחר פליטת זרע הלכתי לשטוף את הבגדים במים ולאחר מכן לזרוק אותם לכביסה. כאשר שטפתי אותם הפעלתי את הזרם של המים חזק מדי והמים ניתוזו לעבר המברשות שיניים בשיש מיד שטפתי את מברשות השיניים במים ועכשיו אני חושב שיש עליהן זרע או שאסור להשתמש בהן כי הן טמאות לא כשרות. בבקשה תעזור לי זה לא עוזב אותי
תשובה: וברכת ד אפשר להשתמש יהודה הלוי עמיחי מכון התורה והארץ
שאלה: נדר: אם נדרתי נדר בלב (ולא אמרתי במפורש נדר) ולא בקול זה נקרא נדר? אם כן איך מבטלים?
תשובה: לא. נדר שבלב אינו נדר.
שאלה: מדריך בחוג קרב מגע לנשים: כבוד הרב אני נמצאת בחוג הגנה עצמית - קרב מגע לנשים. אני לומדת עם מורה מדריכה בלבד ושאר הבנות הן בערך בגילי. המורה שלי רוצה להביא לשיעור אחד מדריך גבר, ע"מ שנוכל להתאמן עליו (לבעוט, מכות ידיים וכו ). יש כמה בנות בחוג שביטחונן מעורער והן מפחדות שברגע האמת ברחוב הן תפחדנה, תכנסנה להלם ולא תדענה מה לעשות. היא טוענת שברגע שהיא תביא אותו פעם אחת והוא יעמוד מולן הן תראינה שהן מסוגלות, יכולות ולא מפחדות לעמוד מול גברים גם ברחוב. השאלה שלי היא האם דבר כזה אפשרי? אני לא יודעת אם זה חשוב אך יש לציין שהמדריך יהיה עם חליפת הגנה. ושבוע טוב ומבורך!
תשובה: אנו חיים במדינה בטוחה יחסית עם משטרה וצבא, ואין בחוג כזה הכרח אלא תוספת שמירה. במציאות כזו, אין להתיר נגיעה מעין זו בגבר במתכוון, לשם הסרת פחדים וכדומה. תוכלו להתאמן על אשה, לא צריך השתדלות מוגזמת.
שאלה: זוגיות: יש לי בעיה שמטרידה אותי וזו היא בעיית החתונה או הזוגיות או יציאה לדייטים אני נער בן 19 שיעור א ויש לי מחשבות בראש על זגיות אני מוטרד מזה מאוד ואני לא יודע אם אני רוצה לצאת כבר לדייטים או לא ויכול להיות שאני טועה וברגע שאני התחתן אניתאום יגלה שעשיתי טעות אבל אני מרגיש שאני בנוי ואני כבר יכול להתחתן. השאלות הן למה אני מרגיש ככה את הבלחיות הזאת האם זה לגיטימי ואני צריך לפעול או שלא וללמוד תורה ואם זה ךא הזמן ואני סתם מודאג אז למה אני מוטרד מזה ואיך אני משכיח את זה ממני אשמח לתשובות גם עמוקות ואפילו ארוכות אני מוכן לזה כי זה צאוד מטריד אותי ואני בלי נדר אקח כל מילה של הרב ויפנים מראש
תשובה: ב"ה, להתחתן זה מצוה חשובה וגם צורך טבעי, אבל כל דבר בעיתו, אם יש לחץ לחץ, זה לא טוב, צריך להמתין, להתמלא בתורה וממקום שלו להתחיל את הפגישות. דני ארגמן
שאלה: מידות: איך אדע שאני מתוקן במידות שלי אני רוצה להיות כמה שיותר שלם במידות ועוד דבר אני לפעמים מקנא בחבורתא שלי שהוא יודע יותר טוב ממני. למה אני מרגיש ככה ואיך אני יכול לא להרגיש ככה מראש
תשובה: אנחנו אף פעם לא מגיעים להיות מתוקנים במידות. אנחנו יכולים להשתפר עוד ועוד. להתקדם. אך שלמות של מידות לא שייכת בנו. קנאת סופרים תרבה חוכמה. אולם כשם שאין אנו צריכים להתגאות ביכולות השכליות שלנו, שהרי הם לא קיימים בזכותינו אלא ניתנו לנו על ידי ה. כך אין צריך לקנא בכך. אנו צריכים לשאוף לעשות ככל הניתן טוב באמצעים שהקב"ה נתן לנו. מה עושים אם יש קנאה? מנסים להתבונן ולחשוב עוד פעם ועוד פעם על כך שהקב"ה נותן לכל אחד יכולת הבנה שכלית שונה. יכולת זיכרון שונה, כשרונות שונים, ושמה שצריך לעניין אותי זה מה אני עושה עם מה שהוא נתן לי. ושיכול להיות שיש אחר שיודע יותר ממני אך הקב"ה מרוצה יותר ממני כיוון שאני עשיתי עבודה גדולה יותר עם מה שניתן לי. זה פשט המיימרא של ח שאדם לא צריך לשפוט את חברו עד שיגיע למקומו. כך מבאר זאת בעל התניא.
שאלה: לקראת להיות סנדק: לכבוד רב בשעה טובה ומבורך לאחיין שלי (לבן אחותי) נולד לו בן שני ולהפתעתי הזוג ההחלטו שאני יהיה בסנדק ולי כבוד גדול אני האדם פשוט ורגיל ומה עלי לעשות ואיך אני מתנהל מתנהג ביום כזה? והאם נדרש איזה ברכה שאני לומר בטקס? בכבוד רב!! סיסיאי
תשובה: ומזל טוב להולדת האחיין. ההתנהגות כסנדק מודרכת על ידי המוהל, והוא יסביר לך כל מה שצריך לעשות. אין הסנדק צריך לומר דבר בזמן ברית המילה, אלא להחזיק את התינוק על ברכיו, והדבר נחשב כסגולה גדולה לסנדק. במניין שאתה מתפלל כבר בשחרית אין אומרים תחנון בגלל שמחת המצווה שאתה שותף לה. יש נוהגים שהסנדק מברך אחרי ברית המילה את האנשים המבקשים ממנו ברכה, מתוך אמונה שיש סגולה לברכות אלו.
שאלה: הריון ו בית: הרב, אני בת. והתחתנתי עם בעלי בן ה. לפני כ. חודשים. לפני כשבועיים חלה ביני לבין בעלי ריב. הריב היה על זה שהוא מרגיש שאני לא מראה לו אהבה ולא מקשיבה לו ולכן הוא "ברח" מהבית לימים מעטים. כשחזר כל אחד לקח על עצמו את מה שהוא לא טוב בו והשתפר. מאז עברו שבועיים ובאמת אני לא משקרת נורא השתניתי לטובה, הגישה שלי כלפיו השתנתה אני מראה לו אכפתיות וכו, כנראה שאז לא התרגלתי עדיין להגדרה של "נישואים" אבל הכל ר ב"ה. הוא ביקש שאני יאריך את החצאיות שלי הארכתי הכל באמת שירגיש טוב בבית. אבל אתמול צצה שוב בעיה- חשוב לי לציין שלפני כ-3 חודשים הפסקתי את הגלולות שאני לוקחת בכוונה של שנינו להיכנס להריון! בעז"ה יום חמישי אני צריכה לטבול במקווה אז כשאמרתי לו את זה הוא אמר שהוא לא רוצה לקיים יחסים ללא מניעה. אני אמרתי לו שאני לא מוכנה לחזור לגלולות גם כי זה משפיע לרעה על הגוף וזה לא היה לי טוב וגם כי אני רוצה להיכנס להריון(הכל בידי שמיים), אך אז הוא אמר אוקיי אז אני ישתמש בקונדום. הרב אני לא רוצה שהוא ישתמש בקונדום אני לא רוצה זרע לבטלה ואני גם מאוד רוצה להיכנס להריון אך הטענה שלו כרגע זה שהוא עדיין מתאושש מהריב ורוצה להיות שלם כשירצה להביא איתי ילדים וכרגע הוא לא רוצה. בבקשה הרב תעזור לי אני לא יודעת מה לעשות.
תשובה: אתם צעירים מאוד. גם את וגם בעלך צריכים קודם כל לדעת להיות זוג מסור ונאמן. לא נכון להביא ילד כאשר עדיין לא נבנתה זוגיות ברורה. הילד עלול להקשות על בניה טובה של הזוגיות. לכן נראה שיש טעם רב בדברים של בעלך. רוב העולם לא מוצא חשש בריאותי ממשי בנטילת כדורים למניעת הריון. מליונים של נשים לוקחות כדורים. את צריכה להתיעץ עם רופאת נשים למצוא מה שנכון לך. אמנם יש מצווה ללדת ילדים, אבל זו מצווה שמוטלת על הגבר, לא עליך. הקושי שלו להסכים לילד משותף כשהוא לא שלם לגמרי עם הרעיון, נראה מוצדק מאוד. יש לכך גם הצדקה הלכתית. עייני במאמר של הרב שרלו
שאלה: סכום כסף גדול שנמצא: לפני כשבוע מצאתי סכום כסף גדול בעבודה שלי, כנראה שאחד הלקוחות הניח לרגע ושכח. הבאתי את הכסף למנהלת מתוך תקווה שהיא תחפש קצוות חוט למי הכסף שייך. כנראה שהיא לא פירסמה מודעות. חשבתי שבוע הבא לתלות מודעות באזור (כי בימים הקרובים יהיה מזג אוויר סוער ורטוב, ואין טעם לתלות) מה הדין של הכסף במידה ואין דורש?
תשובה: אם אין דורש בנתיים אפשר להשתמש בכסף, אך לרשום על פתק אצלך שמצאת כך וכך במקום כך וכך, ואם יהיה דורש תחזיר לו את הסכום. כמובן יש לתלות מודעות באיזור, ולנסות לברר היטב של מי הכסף.
שאלה: שירותים או תפילה: לרב, רציתי לדעת מה הדין במקרה שלאדם יש כמה דקות בודדות עד שעובר זמן תפילת שחרית, ידוע שבמקרה כזה יוכל להתפלל בזריזות שמונה עשרה ללא תפילין, אבל מהו הדין אם אדם הוצרך לנקביו ואינו יכול באותו רגע להשתין. מה יעשה?
תשובה: בגדולים, דעת המג"א ע"פ הרי"ף- אם משער שיכול להתאפק כשבעים ושתים דקות, מתפלל. אם משער שלא יוכל להתאפק זמן כזה, לא מתפלל אלא נפנה, ואם נשאר זמן אחר כך מתפלל. דעת הב"ח- לא יתפלל בכל אופן עד שיפנה. למעשה אפשר להקל כמג"א. בקטנים, דעת המג"א שמתפלל אם רואה שהזמן יעבור, ואפילו לא יכול להתאפק שבעים ושתים דקות. כל זה בדיעבד, ולכתחילה תמיד יבדוק עצמו ויפנה טרם התפילה בנחת, להכין את עצמו לפגישה עם מלך העולם.
שאלה: מה יעודנו בעולם?: איך נבין מה היעוד ומה המשימה שלנו בעולם הזה הרי יש הרבה אנשים שמתים בלי לדעת ולעשות את משימתם בעולם ואיך אני אנחנו בתור נערה בת 15 איך אני אמורה לדעת מה המשימה והיעוד שלי שלנו בעולם אני יודעת שזה פזיז ושזה תהליך אבל אני אמורה לחכות שמשהו יקרה?!
תשובה: לק"י לך מוריה! דבר ראשון, סליחה אם התעכבנו מעט עם התשובה, בטח כשמדובר בשאלה כל כך גדולה שבעצם עוסקת במה אנחנו עושים פה בעולם הזה. את המשימה הכללית שלנו, במתוקף זה שאנחנו עם ישראל, אנחנו מכירים. השאלה, כמו שעולה מתוך השאלה שלך, נוגעת ברובד האישי. שאלה שזוכים לא לקבל עליה תשובה שמראה מה הייעוד והמשימה האישית שלנו. למה זוכים? כי אם היינו יודעים מה הייעוד והמשימה לשנו היינו מתמקדים בזה ולא עוסקים גם במשימה הכללית. ברור שהמשימה האישית נמצאת בתוך התחום של המשימה הכללית אך "טוב אשר תאחז בזה וגם מזה אל תנח את ידך" (הלץ, פרק ז, פסוק י"ח). אז איך אנחנו אמורים לדעת מה הייעוד והמשימה שלנו? להסתכל בכל אותן מתנות קטנות שה  נותן לנו. ה  נותן לנו כוחות, כישרונות ויכולות שונות שייחודיים לנו (ואגב, גם חסרונות, אבל איך, זה כבר סיפור אחר). לכן, אין אולי משהו כללי שמאיר ואומר "זה הייעוד וזה המשימה", אבל כן יש מתוך המציאות אפשרות לראות את זה. האם זה וודאי? לא, אבל ה  לא נתן לנו כוחות ייחודיים סתם, אך צריך לדעת שיש עוד משהו. מה? הסביבה. מה הכוונה? לפעמים המשימה שלנו והייעוד קשורים בשפעה שלנו על הסביבה ולא רק במהה  חנן אותנו. זה שילוב. שילוב של המעגל של האדם ועצמו והמעגל של הסביבה, של אדם וחברו (כשברור שהמעגל והקשר עם ה  הוא זה שעומד מעל). אז מה עושים כדי לגלות מתוך הכלים האלה (הכישרונות, היכולות, החוזקות וכד ) את הייעוד והמשימה שלנו? כמו שכתבת, זה תהליך. תהליך של בירור הן של כל אותם דברים וגם איך אנחנו משתמשים בהם בצורה הכי טובה. ברור שי פה עוד המון מה להרחיב, אך אלו הדברים בגדול ואם תרצי שנרחיב בזה, שנסביר עוד או אם יש שאלות בעניינים נוספים תרגישי חופשי לפנות ולשאול. הרבה הצלחה ומי ייתן ותמצאי את המתנות הקטנות שה  נתן לך ותאירי את העולם בנשמה הגדולה שנמצאת בתוכך! נתנאל netanelweil gmail.com
שאלה: שאלת המשך על מדריך קרב מגע לנשים: הרב. בהמשך לשאלה משתמע שם מלשונו של הרב שהמניעה היא מציאותית: אילו היו הרחובות לא בטוחים אז דבר כזה היה מותר. א) מה היא רמת הסכנה העקרונית בה נתיר לאישה ללמוד מגבר? האם וודאות למצב שבו אדם יינסה לגעת באישה יאפשר לנו להתיר? ב) האם באמת המציאות שלנו כזו מוגנת? הצבא איננו רלוונטי לבטחונה של אישה מסכנת אונס, והמשטרה בד"כ מגיעה למקרים אלו רק למפרע - וכמות הנשים שנחשפות לפגיעה מינית לפחות ברמת המגע איננה מיעוט זניח. לכל סטטיסטיקה בנושא אישי ורגיש כזה יש בעייה מתודית, וזה לפני שמתחילים לדון על מקרים שקורים ואין דיווח. אולם בין הסטטיסטיקות הקיימות לבין עדויות אליהן נחשפתי לא נראה שבת דתית בחברה שלנו איננה חשופה לסכנה. כיצד הרב מעריך את הסכנה של בת, אפילו בת דתית, להיות במצב שבו היא מותקפת מינית? אולם אלו השאלות הקטנות, כאשר השאלה הגדולה היא: ג) גם אם מדובר בתוספת שמירה, מדוע לא מדובר בחובה הלכתית כאשר מדובר על לימוד אצל מדריכה? האם אין כאן חובת "ונשמרתם"?
תשובה: לו היה מדובר בסכנת נפשות יום יומית ללכת ברחוב, והיה צורך חיוני ללכת ברחובות ואי אפשר להמנע מכך, ואנשי מקצוע היו מעריכים שרק באימון מעין זה תהיה הצלת נפשות, אזי לדעת הש"ך (וכן הלכה) היה מותר. המציאות שלנו מוגנת מאד, אונס ורצח נשים הוא דבר שאינו קורה כל כמה שעות, ורוב מוחלט של הנשים מוגנות ברוב ככל הערים בימינו. תוספת שמירה כאשר אין רצח אחת לאלף, אינה דוחה איסור.
שאלה: דויד: בשעה טובה נולד לנו בן והוחלט לקרוא לו בשם דויד. אמנם בתנ"ך מופיע שמו של דוד המלך ללא י אך אני הייתי רוצה להוסיף לשם את האות י בין היתר בכדי למנוע טעויות הגייה. אשמח לדעת מהי עמדתך ועצתך בנושא?
תשובה: מותר, אולם נכון לקרוא בשם השכיח יותר במקראות ללא יוד מזל טוב
שאלה: תמצית מנטה: תמצית מנטה שמיוצרת בחו"ל ומכילה אלכוהול, בכשרות של הOU האם אפשר להשתמש?
תשובה: באופן כללי גוף כשרות זה הוא ברמת כשרות רגילה. הם נותנים הכשר על כחצי מליון מוצרים ולא ניתן לדעת מה בדיוק הרמה של המוצר הזה.
שאלה: זרע לבטלה!: בזמן האחרון הזרע לבטלה ממש מטריד אותי מפני שאומרים שזה חטא. אני בן 15 והרופא אומר שזה לגיטימי כי כל ההורמונים משתוללים. אבל כבוד הרבה, אני ממש לא מסוגל לעמוד בזה! אני מנסה כל פעם מחזיק שבוע, מחזיק שבועיים אבל תמיד לבסוף נופל בזה! אני לא מבין מה אני צריך לעשות?! אני ממש מרגיש מתוסכל מעצמי כי אני חושב שעכשיו בורא עולם מאוכזב ממני, מתוסכל ממני, כועס עליי ומעניש אותי על זה, ואני לא רוצה את זה אבל אני פשוט לא מצליח לעמוד בזה! מה צריך לעשות כבוד הרב אני פשוט מאוכזב מעצמי, ואיך מבטלים בכלל את החטא? כי זה גזר דין מוות! ועוד שאלה כבוד הרב, באותו הקשר. אומרים שלשלמה המלך היו 1000 נשים (700 נשים, 300 פילגשות). הגיוני שאם כל אחת לפחות הוא קיים יחסי מין, אז איך זה שיש לו רק 61 ילדים? זה אומר שהוא הוציא זרע לבטלה גם נכון? יכול להיות וזה בכלל לא חטא? אותו דבר קרה גם לדוד המלך! כשהוא שכב עם בת שבע לא היה בכוונתו להכניס את בת שבע להריון, עובדה שהוא היה בלחץ ומודהם מיזה שהיא בכלל בהריון והוא לא הבין איך?! אם כבוד הרב בבקשה יהיה מוכן לייעץ לי ולעזור לי בבקשה!!
תשובה: א. כי קרוב אליך הדבר מאוד, בפיך ובלבבך לעשותו. התשובה קרובה לכל אחד. ב. מספר צעדים יש בתשובה לכל חטא. וצעדים אלו הם גם לחטא זה. צריך להצטער על עשית החטא. לקבל על עצמך שלא לחזור לזה החטא לעולם. להתוודות על החטא באמירה בפה. ג. צריך לעשות חשבון נפש אלו דברים הפילו אותך. ולנסות ולברוח מאותם דברים. למשל. אם נפלת באתרי זנות, צריך להתרחק מכל שימוש באנטרנט ביחידות, או לשכנע את ההורים לעשות חסימה של "אינטרנט רימון" בבית. ד. אבל חשוב חשוב. לא להתעסק במה שהיה. אל תחשוב על החטא. אל תתעסק בו, אל תלמד עליו. צריך פשוט להעיף אותו מהראש. אם יצר הרע דוחק בך, נסה לעשות משהו אחר. כגון לעסוק בתורה. או לצאת לקניות, או לצאת לעשות ריצה. לעסוק במשהו אחר. ה. צריך לדעת שתשובה מועילה, ואף אם תעשה תשובה שלמה, וח"ו לאחר זמן תיפול שוב בהוצאת זרע לבטלה, אין זה מבטל את התשובה. ו. נקודה נוספת היא חשבון הניצחונות מול ההפסדים שיש לנו בקרב מול היצר. למשל, אם אדם מקבל על עצמו לשמור את עצמו מהוצאת זרע לבטלה, ולמחרת הוא נמצא במאבק עם עצמו כארבע פעמים ומצליח להימנע, וכן ביום שלאחר מכן הוא נמנע כארבע פעמים, אולם ביום השלישי הוא נופל, אזי יש לו לדעת ששמונה פעמים הוא נצח בקרב, והפסיד פעם אחת. הוא בדרך הנכונה. פעמים רבות היצר הרע אומר לאדם. למה לך לנסות, הרי כמה זמן תחזיק מעמד יום? יומיים? זה לא בשבילך. דע לך שזה מדרכי היצר הרע, לנסות ולייאש את האדם מתשובה. הקב"ה מחשיב כל פעם שאדם עומד בפני פיתוי ועומד בו ולא נופל כניצחון. ז. ככל שתנצח, תחזק את הכוח הפנימי שלך. זה נכון לך, לחברך, ולכל אחד אחר. ח. על יצר הרע הנ"ל אומרים ח, משביעו רעב מרעיבו שבע. כלומר ככל שתוותר לו, תתן לו את מבוקשו, היצר יהיה יותר ויותר רעב, ולך יהיה יותר קשה לעמוד בפניו. תרעיב אותו, אל תתן לו מבוקשו, ולאט לאט תתיש את כוחו ותנצחו. ט. נקודה נוספת, תלמד ספר מוסר, זה יכול להיות מסילת ישרים או אורחות צדיקים, ויכול להיות ספר של הרב הרוש, תלוי במה שליבך נמשך אליו. חזק ואמץ. וזכור הקב"ה אוהב אותך, אוהב כל אחד מאיתנו ומחכה לנו, ומאמין בתשובתנו. פתחו לי פתח כפתחו של מחט, ואפתח לכם פתח כפיתחו של אולם.
שאלה: העוברית ושם:, יש לי שתי בנות ובת נוספת בדרך, אמורה בעזרת השם להיוולד בסוף מרץ. היו לנו שני שמות שחשבנו עליהם באמצע הריון עשו לי בדיקת מי שפיר והיתי נורא בלחץ ל העוברית וביני לבינה סיכמנו שאם הכל יהיה ר אז יקראו לה בשם מסוים (שם מהתורה, אחד השמות ה"חזקים", אשת חיל וכו ). עכשיו אנחנו בהתלבטות לגבי אותו השם, אבל אני זוכרת את ה"הבטחה" שלי. בעלי רוצה את השם השני, גם שתי הבנות הגדולות רוצות את השם השני, ואני מתעקשת על השם X המדובר. האם להמשיך ולקרוא לה X? או שזה ר לתת לה את השם השני?
תשובה: בדיני נדרים- תוכלי לעשות התרה בפני שלושה, ותפרטי להם את הנדר. לאחר מכן, אין איסור הלכתי לשנות שם. אולם מצד סגולת הדבר יש עניין לשמור על השם הראשון שנבע מתנאי לבריאות, לפחות כשם שני.
שאלה: עיכוב נישואין: שמי יעל ואני בת 19, עוד מעט 20. כרגע אני נמצאת בשירות לאומי בשנתי השנייה. יש לי חבר כבר קרוב לשנה, אנחנו נורא מחוברים וכנים אחד עם השנייה ויודעים שנינשא. הוא כרגע משרת שירות קרבי בצה"ל. יוצא לנו המון לדבר על חיי הנישואין שלנו יחד וכמה אנחנו כמהים להתחיל אותם בקרוב וכמה שקשה לנו לחכות. אבל כמובן שאנחנו מחכים בכל זאת. זה קשה לנו מאוד. מרגישה שלי בכמה רמות יותר ממנו. אנחנו כבר "תקועים" בשלב הזה הרבה זמן. בשלב של אנחנו יודעים שנינשא אך כרגע אין איך. תמיד כשאנחנו מעלים את הנושא כואב לנו מחדש וכל פעם רואים את האפשרויות שמולנו שוב. הוא טוען שלא מוכן להשאיר את אשתו בבית בזמן שהוא בצבא ולא יוכל לפרנס אותי. אני בשירות ולא אוכל לפרנס יותר מידי את הבית. וממילא יש הרגשה שצריך לחכות כי בכל מקרה נתראה רק בסופי השבוע. זה קשה לי נורא. מצד אחד אני יודעת שזה לא טוב לחכות ולדחות במיוחד כשאנחנו כבר כל כך כמהים לכך. בנוסף לכל המכשולים של הנגיעה שאפשר ליפול בהם בקלות. מצד שני, מרגיש שזה קצת נמהר להתחתן עכשיו. אין לנו איך להתפרנס וגם אם נינשא יהיה קשה לחיות בנפרד לאורך כמה זמן. הוא משתחרר באוגוסט. אני גם אז אסיים את השירות שלי. אשמח לעצות בנוגע לזה.
תשובה: ב"ה קראתי את מכתבך פעמיים. אני מבין את המצוקה הכלכלית ואת ההתלבטות. לדעתי, אם אתם מרגישים בשלים לנישואין ויש בניכם התאמה (כולל בדיקת דור ישרים)והסכמה הרי שהצד הכלכלי הוא זניח מפני שהחיים גדולים יותר מהמטבע!! המושג "הקמת משפחה" הוא כ"כ גדול ועוצמתי שהוא יכול להתגבר על כל המכשולים כולל על ה"פרידה" הארוכה בעקבות השירות הצבאי. לכל דבר יש פיתרון!! הפתרון הוא לא תאורטי אלא מעשי -כלומר כשצריך שיבוא הפתרון שהוא הוא הסייעתא דישמייא אז זה מגיע.!! וזה מגיע בגדול וזה מגיע גם מכיוונים לא צפויים. ואולי בעיקר זה מגיע מכוונים לא צפויים מפני שהקב"ה רוצה להטיב איתך ואיתו והוא יעשה הכל לטובתך ולטובתו מפני שכל כוונתכם זה להקים משפחה ולקיים מצווה גדולה וכפי שאומר החכם באדם במשלי משלי פרק י "הולך בתם ילך בטח". אני חושב שאתם צריכים "לחשב מסלול" מחדש ולקבל החלטה פנימית שנובעת מחתירה לשאיפה גדולה של הקמת תא משפחתי בעם ישראל. כשההחלטה מצדכם מתקבלת ואתם מתחילים להתקדם אז העיניינים הטכניים גם מתחילים להתקדם והקב"ה שומע את תפילותכם ועוזר לכם. בהצלחה, עוזיאל אליהו.
שאלה: חלב אורז אורגני: חלב אורז ואגוזי לוז של חברת ויטריז בהשגחת הרב י. בעלינוב. מילאנו ובאישור הרבנות הראשית? האם ר ומה רמה כשרותית
תשובה: מצורפת תשובה בקישור הבא:
שאלה: הפסקת יחסי אישות: כב הרב. אישה שהפסיקה מיוזמתה יחסי אישות. למרות ויכוחים שקדמו לכך. האם זו עילה ישירה לגירושין? מה אומר החוק לגבי חלוקת הרכוש אם קיימת הסכמה לגירושין?
תשובה: ככלל, אם אשה מורדת ואינה מסכימה לאישות בי"ד מתרה בה, ואחרי זמן מוגדר מפסידה ממון מכתובתה. אולם יש לברר את המקרה בבי"ד, משום שיש טענות שלה שיכולות למנוע הפסד כתובה כגון מאיס עלי (במקרים מסויימים) ועוד. חלוקת הרכוש ות מזונות הם בכל מקרה לגופו, לפי טעם הגירושין וההסכמים שלפני ואחרי.
שאלה: טוש בית ספר האם יש גזל: האם מותר למורה להשתמש בטוש של בית ספר 1 בבית ספר שני שאני מלמד בו?!
תשובה: תשאל את המנהל.
שאלה: ממזרות: האם אישה אשר סבתה הייתה רווקה יהודיה ושכבה עם גבר יהודי נשוי היא ממזרה?
תשובה: ב"ה, שאלות כאלה שואלים בבית דין לא באתר. דני ארגמן
שאלה: מעשר כספים: כבוד הרב אני בת 27 ונאלצתי בחודשים האחרונים לגור לבד. אני עובדת בשתי עבודות על מנת לממן את עצמי. השאיפה היא להגיע ל5500 שח. כרגע אני עדיין במינוס וההוצאות גדולות מההכנסות (שכר דירה, הלוואה על לימודים קודמים ופסיכולוג- 800 שח בחודש). בשנה הבאה אני שואפת להתקבל לתואר שני, דבר שאם יתרחש יגבה ממני המון כסף שאני מנסה לחסוך. האם לאור מצבי מותר לי לעשר פחות כספים בחודש? ויום טוב, אדוה.
תשובה: כן. אם את לא מצליחה להתאזן כלכלית מסיבות אובייקטיביות אינך צריכה להפריש מעשר. שהרי מינוס בבנק הוא בעצם לקיחת הלוואה מהבנק. ואין צריך לקחת הלוואה על מנת לשלם מעשר כספים.
שאלה: בין אדם לחבירו: צהריים טובים כבוד הרב, אשמח להתייעצות, אני משרתת בקהילה היהודית ב. מטעם השירות הלאומי. שליחות שחלמתי עליה מאז היותי בת 7, שחזרתי משליחות של הורי) השירות מלווה בקשיים, ואחד הקשיים הכי קשים הוא ההתמודדות עם הבנות שאיתן אני משרתת. אני מנסה להתסכל על הכל בעין חיובית ולהתנהג לכולן בכבוד אך מאוד קשה לי, עברה חצי שנה שבה הייתי מאוד מאופקת וחברותית אבל היחס שאני מקבלת מרובן שובר אותי, אני מתחילה להתנהג אליהן בצורה שהן מתנהגות אליי ולא כמו "מה ששנוא עליך אל תעשה לחברך" כל העניין מאוד חורה לי אני לא רוצה להיות מושפעת מהתנהגות שאני לא מתחברת אליה, המטרה שלי היא בסופו של דבר להיות בן אדם טוב, ברור שמנסים והרבה פעמים יש תקלות אבל אני מרגישה שהבנות סביבי לא אוהבות את חברתי וכלעצמי אני מרגישה פחות עצמי. אני יודעת ששליחות מלווה בקשיים והתמודדויות לא רגילות בסביבה לא רגילה, ובכל זאת - אני מתחילה מאוד להתלבט אם להשאר בשליחות. והמשך יום טוב!
תשובה: והמשך יום טוב! ראשית, יישר כח על שליחותיך כל כך רחוק מהבית ומארצנו הקדושה. לא פשוט. כל כך קשה להתמודד עם שאלה שאין לי מושג מה הסיפור שעומד בבסיסו. מה הוא הקושי? על מה מתווכחים? מהי אותה התנהגות? האם היה בינכם דו שיח על זה או שלא? האם הדברים יצאו החוצה או נמצאים אצלך בבטן? אני חושב שאת צריכה דמות לדבר איתה את אשר על ליבך, דמות שנמצאת קרוב אליך אבל מחוץ לכל הסיטואציה. זאת יכולה להיות רבנית או רב מהקהילה. או סתם משהו מבוגר שאת סומכת על עצתו. חשוב שלא תהפכי להיות מי שאת לא רוצה להיות. את עומדת בניסיון לא פשוט, וח מלמדים אותנו שהקב"ה מעמיד בניסיון את האדם רק אם הוא יכול לעמוד בו. אני מאמין שאת יכולה לשמור על הטוב שבך. לא לנקום. לחזור הבייתה אחרי שנה. ולחייך לעצמך במראה.
שאלה: מנגל חשמלי: אני רגיל לצלות כבד על מנגל חשמלי, אמרו לי עכשיו שזה נטרף אם צליתי עליו פעם אחת, האם זה נכון? ואיך אני יכול להכשיר כל פעם מחדש את המנגל אחרי צליית כבד
תשובה: מצורפת תשובה בקישור הבא:
שאלה: סכסוך שכנים עקב שכן מנגן, מה התורה אומרת?: לכבוד הרב, אני מוסיקאי ומתגורר בבנין משותף. בדירה הצמודה אלי ערכו שיפוץ מספר חודשים וסבלתי מאוד מהרעש אבל שתקתי כי הבנתי שזה הכרח המציאות. לפני כחודשיים הגיעו אל אותה דירה שכנים חדשים, זוג צעיר, והם דופקים לי בקיר בזמן שאני מנגן (כנראה מנסים לרמוז לי באלימות שאני מפריע להם). בררתי מה החוק הישראלי קובע ונתברר לי שניתן לנגן בכל יום מימות השבוע החל מהשעה 07.00 בבוקר ועד 14.00 בצהרים ואחרי כן שוב החל משעה 16.00 ועד השעה 23.00. כמובן שאני מנגן רק בשעות סבירות נניח בין 11.00 בבוקר לשעה 14.00 או אחה"צ. אני תוהה מה עלי לעשות. לפני שהזוג הגיע הסתפקתי בנגינה של שעתיים ביום ומאז שהם מטרידים אותי אני מנגן 6 שעות ביום ואף יותר כי לצערי זו מעין מלחמה קטנה וזה גורר אותי למידות רעות כמו נקמנות. ברור לי שהכי פשוט היה לנסות לישב את הדברים בדיבור, בשיחה אבל כידוע לכבוד הרב, בימינו יש אנשים שמפחיד לדבר איתם כי הם מזן אחר וישר עלולים לדקור אותך בסכין וכו. מה התורה אומרת על מצב כזה? אני חייב להגיד שאני מרגיש רע מאוד עם המצב הזה וזה מוציא לי את החשק בכלל לנגן אבל מה לעשות שזה המקצוע שלי? יתר על כן, אני גר כאן כבר 30 שנה ומעולם לא היו לי בעיות עם השכנים סביב נושא הנגינה. והם שכנים חדשים, יתכן שאפילו הגיעו בשכירות ואני מניח שהיה עליהם לבדוק מראש מי השכנים שהם עומדים לגור לצידם לא? אודה לרב מאוד אם יחכים אותי ויתן לי עצה טובה!
תשובה: בעניינים של עימותי שכנים קשה לפסוק בלי לשמוע את שני הצדדים. הבה נניח כי גם הצד השני מסכים לגמרי לתיאור המציאות כפי שאתה מתאר אותה. לאור זה, נראה כי מותר לך להמשיך ולנגן בדרכך, וזאת לאור דברי השולחן ערוך בהלכות שכנים. וכך כתב החזון אי"ש: ".דאין דברי ריב"ש אלא בעושה דבר שאינו עיקר דירה, כמו בעושה אריגה וכיוצא בזה, שאין זה מצוי בכל אדם ולא ברוב בני אדם. אבל אם עושה דברים שרוב בני אדם עושים, ולפעמים תשמישם ודיבורם משמיע קול שמפריע את החולה, אינו יכול למחות אף אם החולה קדם. ורשאי אדם לבנות בית אצל חברו, ולהכניס את העוללים והיונקים שצועקים בלילה, ואין חברו יכול לעכב עליו, דהרי אינו חייב לצאת מדירתו". ומבואר בדבריו שגם חולה אינו יכול למנוע מרעש שנגרם מדברים שרוב בני אדם רגילים לעשות בביתם". זו שורת הדין. וכמובן, עדיף בדרכי ולא לפחד, כי אם לדבר ולמצוא מוצא, שכן נאמר בכתבי הקודש "בקש ורודפהו"- את ה צריך לרדוף
שאלה: גזל: רציתי לדעת עים צריבת שירים לדיסקים יש לזה חשש לגזל??? אשמח עים לי מראש
תשובה: יש חשש. יש לבקש רשות מבעל הזכויות יוצרים.